CELEX: 62016TN0379
Language: el
Date: 2016-07-18 00:00:00
Title: Υπόθεση T-379/16: Αγωγή της 18ης Ιουλίου 2016 — Basicmed Enterprises κ.λπ. κατά Συμβουλίου της Ευρωπαϊκής Ένωσης, Ευρωπαϊκής Επιτροπής, Ευρωπαϊκής Κεντρικής Τράπεζας, Eurogroup, Ευρωπαϊκής Ένωσης

17.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 383/14
            
         Αγωγή της 18ης Ιουλίου 2016 — Basicmed Enterprises κ.λπ. κατά Συμβουλίου της Ευρωπαϊκής Ένωσης, Ευρωπαϊκής Επιτροπής, Ευρωπαϊκής Κεντρικής Τράπεζας, Eurogroup, Ευρωπαϊκής Ένωσης
   (Υπόθεση T-379/16)
   (2016/C 383/20)
   Γλώσσα διαδικασίας: η αγγλική
   
      Διάδικοι
   
   
      Ενάγοντες: Basicmed Enterprises Ltd (Λεμεσός, Κύπρος) και 19 άλλοι (εκπρόσωποι: P. Tridimas, Barrister, Κ. Κακουλλή, Π. Παναγίδης και Χ. Περικλέους, δικηγόροι)
   
      Εναγόμενοι: Συμβούλιο της Ευρωπαϊκής Ένωσης, Ευρωπαϊκή Επιτροπή, Ευρωπαϊκή Κεντρική Τράπεζα, Eurogroup, Ευρωπαϊκή Ένωση
   
      Αιτήματα
   
   Οι ενάγοντες ζητούν από το Γενικό Δικαστήριο:
   
               —
            
            
               να υποχρεώσει τους εναγομένους να καταβάλουν στους ενάγοντες τα ποσά που αναφέρονται στον πίνακα που προσαρτάται στην αγωγή, εντόκως από τις 16 Μαρτίου 2013 έως τη δημοσίευση της αποφάσεως του Γενικού Δικαστηρίου· και
            
         
               —
            
            
               να καταδικάσει τους εναγομένους στα δικαστικά έξοδα.
            
         Επικουρικώς, οι ενάγοντες ζητούν από το Γενικό Δικαστήριο:
   
               —
            
            
               να αναγνωρίσει ότι στοιχειοθετείται εξωσυμβατική ευθύνη της Ευρωπαϊκής Ένωσης και/ή των εναγομένων θεσμικών οργάνων·
            
         
               —
            
            
               να καθορίσει την εφαρμοστέα διαδικασία για τον προσδιορισμό της αποκαταστατέας ζημίας την οποία πράγματι υπέστησαν οι ενάγοντες· και
            
         
               —
            
            
               να καταδικάσει τους εναγομένους στα δικαστικά έξοδα.
            
         
      Ισχυρισμοί και κύρια επιχειρήματα
   
   Οι ενάγοντες ζητούν αποζημίωση δυνάμει των άρθρων 268, 340, παράγραφος 2, και 340, παράγραφος 3, ΣΛΕΕ, τα οποία διέπουν την εξωσυμβατική ευθύνη της Ένωσης και της ΕΚΤ, για τη ζημία που υπέστησαν λόγω της μειώσεως της αξίας των καταθέσεών τους ως αποτέλεσμα του σχεδίου διασώσεως με ίδια μέσα που υιοθέτησαν οι εναγόμενοι για την Κυπριακή Δημοκρατία.
   Κατά τους ενάγοντες, τα μέτρα διασώσεως με ίδια μέσα που έλαβε η Κυπριακή Δημοκρατία θεσπίστηκαν αποκλειστικά για την εφαρμογή των μέτρων που υιοθέτησαν οι εναγόμενοι και, επίσης, εγκρίθηκαν από τα εναγόμενα θεσμικά όργανα. Οι ενάγοντες υποστηρίζουν ότι το σχέδιο διασώσεως με ίδια μέσα συνιστά σοβαρή παραβίαση και προς στήριξη της αγωγής τους προβάλλουν τέσσερις λόγους.
   
               1.
            
            
               Με τον πρώτο λόγο προβάλλεται προσβολή του δικαιώματος ιδιοκτησίας, όπως κατοχυρώνεται από το άρθρο 17, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης και το άρθρο 1 του Πρωτοκόλλου 1 της Ευρωπαϊκής Συμβάσεως για την Προάσπιση των Δικαιωμάτων του Ανθρώπου και των Θεμελιωδών Ελευθεριών.
            
         
               2.
            
            
               Με τον δεύτερο λόγο προβάλλεται παραβίαση της αρχής της αναλογικότητας.
            
         
               3.
            
            
               Με τον τρίτο λόγο προβάλλεται παραβίαση της αρχής της προστασίας της δικαιολογημένης εμπιστοσύνης.
            
         
               4.
            
            
               Με τον τέταρτο λόγο προβάλλεται παραβίαση της αρχής της απαγορεύσεως των διακρίσεων.